Diari Oficial de la Generalitat Valenciana


Sumari del DOGV 3930, del 01-02-2001 (2001/543)

Informació pública del projecte de reparcel·lació d'àmbit coincident amb el PP Ermita II, segons el Pla General d'Ordenació Urbana de Xàbia.
--------------------------------------------------------------------------------------------------------------------------------------------

### Dades del document

Número de DOGV
:   3930

Data del DOGV
:   01-02-2001

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2001/543


Organisme emissor
:   Notaria d'Antonio J. Jimenez Clar

Tipus de document
:   Anunci

Informació pública del projecte de reparcel·lació d'àmbit coincident amb el PP Ermita II, segons el Pla General d'Ordenació Urbana de Xàbia. [2001/Q543]
  
Jo, Antonio J. Jiménez Clar, notari del Col·legi de València, districte de Dénia, amb residència a Xàbia, done fe:
  
Que he sigut requerit Antonio Ivars Llobell, domiciliat a Teulada (Alacant), carrer de Santa Caterina, 6, amb el document nacional d'identitat 92191808R, en representació de la mercantil El Garroferal del Montgó, SL, amb domicili a Xàbia, avinguda de Lepant, 13, i número d'identificació fiscal E53293371, per a la protocol·lització del projecte de reparcel·lació d'àmbit coincident amb el PP Ermita II, segons el Pla General d'Ordenació Urbana, d'acord amb al procediment de l'article 46 de la Llei Reguladora de l'Activitat Urbanística de la Generalitat Valenciana. I mitjançant aquest edicte, es fa constar:
  
1. Objecte i característiques essencials de l'alternativa tècnica.
  
Projecte que té per objecte la reparcel·lació de l'àmbit del PP Ermita II, a la zona del Montgó, de 175.436,92 metres quadrats de superfície bruta, per tal de transformar les parcel·les brutes aportades en parcel·les netes edificables, amb els seues corresponents càrregues d'urbanització.
  
2. La notaria on es troba dipositada la reparcel·lació està situada a Xàbia, carrer de l'Historiador Chabàs, 1, 1r.
  
3. L'exemplar dipositat a l'Ajuntament de Xàbia, situat a la plaça de l'Església, 4, s'identifica com programa per al desenvolupament de l'actuació integrada del PP Ermita II. Projecte de reparcel·lació.
  
4. L'advertiment que dins del termini de 20 dies, comptadors des de la publicació del darrer anunci, qualsevol persona podrà comparéixer en aquesta notaria per a obtenir una còpia de l'acta o l'exhibició d'aquesta.
  
5. La possibilitat de consultar a l'Ajuntament de Xàbia les actuacions derivades de la documentació dipositada i la de presentar davant d'aquest, per a incorporar-les-hi, tant al·legacions com alternatives tècniques que pretenguen competir amb l'exposada, així com proposicions juridicoeconòmiques per a la execució d'aquestes.
  
6. Que simultàniament s'han sol·licitat certificats registrals de domini i càrregues de les finques afectades.
  
7. Si apareixen titulars no tinguts en compte en elaborar el projecte exposat al públic, se'ls donarà audiència per 10 dies abans de l'aprovació definitiva.
  
8. Requeriments dels propietaris a l'urbanitzador, dins del període d'informació pública per a dirimir controvèrsies pel que fa a la valoració de drets, i contestació de l'urbanitzador.